CELEX: 32011R1303
Language: sl
Date: 2011-12-09 00:00:00
Title: Izvedbena uredba Komisije (EU) št. 1303/2011 z dne 9. decembra 2011 o uvrstitvi določenega blaga v kombinirano nomenklaturo

14.12.2011   
            
            
               SL
            
            
               Uradni list Evropske unije
            
            
               L 330/17
            
         IZVEDBENA UREDBA KOMISIJE (EU) št. 1303/2011
   z dne 9. decembra 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Odbora za carinski zakonik ni izdal mnenja do roka, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati na dvajseti dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 9. decembra 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Gel za lajšanje bolečin z naslednjimi sestavinami:
                  
                              —
                           
                           
                              izopropil alkohol
                           
                        
                              —
                           
                           
                              voda
                           
                        
                              —
                           
                           
                              zeliščni ekstrakt (Ilex paraguariensis)
                           
                        
                              —
                           
                           
                              polimeri akrilne kisline (karbomer)
                           
                        
                              —
                           
                           
                              trietanolamin
                           
                        
                              —
                           
                           
                              mentol
                           
                        
                              —
                           
                           
                              kafra
                           
                        
                              —
                           
                           
                              silicijev dioksid
                           
                        
                              —
                           
                           
                              metilparaben
                           
                        
                              —
                           
                           
                              glicerin
                           
                        
                              —
                           
                           
                              propilenglikol
                           
                        
                              —
                           
                           
                              tartrazin (E102)
                           
                        
                              —
                           
                           
                              briljantno modra FCF (E133)
                           
                        Količine sestavin niso navedene na embalaži proizvoda.
                  Na embalaži je navedeno, da se proizvod uporablja za začasno lajšanje manjših bolečin mišic in sklepov, povezanih z bolečinami pri artritisu, bolečinami v hrbtu, pretegih in zvinih.
               
               
                  3824 90 97
               
               
                  Uvrstitev opredeljujejo splošni pravili 1 in 6 za razlago kombinirane nomenklature, dodatna opomba 1 k 30. poglavju ter besedilo oznak KN 3824, 3824 90 in 3824 90 97.
                  Proizvod se ne uporablja v terapevtske namene, saj ne zdravi ali ozdravi bolezni ali obolenja, niti za profilaktične namene, saj ne zdravi ali ščiti pred boleznijo ali obolenjem. Proizvod poleg tega ne izpolnjuje zahtev iz dodatne opombe 1 k 30. poglavju. Uvrstitev kot zdravilo pod tarifno številko 3004 tako ne pride v poštev.
                  Proizvod se tudi ne sme obravnavati kot lepotilo ali ličilo, saj se ne uporablja za nego kože. Čeprav proizvod na mestu, kjer se uporabi, hladi kožo, je ne zdravi. Uvrstitev pod tarifno številko 3304 tako ne pride v poštev.
                  Proizvod je treba uvrstiti pod oznako KN 3824 90 97 kot drugi kemični proizvodi in preparati kemijske industrije ali sorodnih industrij, ki niso navedeni in ne zajeti na drugem mestu.